“จีน” คลายล็อกดาวน์ “เฉิงตู” มีผลวันนี้
จีนประกาศยกเลิกมาตรการล็อกดาวน์เมืองเฉิงตู โดยมีผลตั้งแต่วันนี้ หลังเจ้าหน้าที่สามารถควบคุมการแพร่ระบาดของโควิด-19
"จีน" คลายล็อกดาวน์ "เฉิงตู" มีผลพรุ่งนี้ หลังควบคุมโควิดอยู่
15 ก.ย. 2565

ผู้สื่อข่าวรายงานว่า วันนี้ (14 ก.ย. 65) ทางการจีนประกาศยกเลิกมาตรการล็อกดาวน์เมืองเฉิงตู โดยมีผลตั้งแต่วันพรุ่งนี้ (15 ก.ย.65) หลังเจ้าหน้าที่สามารถควบคุมการแพร่ระบาดของโควิด-19
“ในวันที่ 15 ก.ย.65 การผลิตและการดำเนินชีวิตประจำวันในเมืองเฉิงตูจะกลับสู่ภาวะปกติอย่างค่อยเป็นค่อยไป และเมืองเฉิงตูจะปรับมาตรการป้องกันและควบคุมการแพร่ระบาดของโควิด-19 ตามความเหมาะสม” แถลงการณ์ของเจ้าหน้าที่ระบุ
ทั้งนี้ เฉิงตู ซึ่งเป็นเมืองหลวงประจำมณฑลเสฉวน ได้อยู่ภายใต้มาตรการล็อกดาวน์นับตั้งแต่วันที่ 1 ก.ย. 65 ที่ผ่านมา หลังพบการระบาดของโควิด-19 โดยเฉิงตูเป็นเมืองใหญ่ที่สุดของจีนซึ่งอยู่ภายใต้มาตรการดังกล่าวนับตั้งแต่ที่นครเซี่ยงไฮ้ถูกล็อกดาวน์ในเดือนเม.ย.และเดือนพ.ค.
อย่างไรก็ดี สถานที่สาธารณะ เช่น โรงเรียน อินเทอร์เน็ตคาเฟ่ สถานออกกำลังกาย สระว่ายน้ำ และห้องสมุดจะยังคงถูกปิดต่อไป
